หุ้นโซลปิดพุ่ง 0.84% ขานรับความเชื่อมั่นนักลงทุน
หุ้นโซลปิดพุ่ง 0.84% ขานรับความเชื่อมั่นนักลงทุน
1 ส.ค. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้ เนื่องจากนักลงทุนเริ่มกลับมามีความเชื่อมั่น แม้ว่าเกาหลีเหนือได้ทดสอบยิงขีปนาวุธรอบใหม่เมื่อวันศุกร์ที่ผ่านมา ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 20.25 จุด หรือ +0.84% ปิดที่  2,422.96 จุด
สำหรับข้อมูลเศรษฐกิจเกาหลีใต้ในวันนี้ กระทรวงการค้า อุตสาหกรรม และพลังงานเกาหลีใต้ เปิดเผยว่า ยอดส่งออกเดือนก.ค.พุ่งขึ้น 19.5% แตะที่ระดับ 4.885 หมื่นล้านดอลลาร์ เมื่อเทียบกับเดือนก.ค.ปีที่แล้วซึ่งอยู่ที่ระดับ 4.088 หมื่นล้านดอลลาร์
ทางด้านสำนักงานสถิติแห่งชาติเกาหลีใต้เปิดเผยว่า ดัชนีราคาผู้บริโภค (CPI) เดือนก.ค.พุ่งขึ้น 2.2% เมื่อเทียบเป็นรายปี ซึ่งเป็นระดับสูงสุดในรอบ 4 เดือน หลังจากที่ปรับตัวขึ้น 1.9% โดยได้ปัจจัยหนุนจากราคาผักและผลไม้ที่เพิ่มขึ้นอย่างแข็งแกร่ง
 